b'\n_START_ARTICLE_\nPreporodovci\n_START_PARAGRAPH_\nPreporodovci, slovenski pripadniki gibanja (imenovanega tudi Preporod ali Slovenski preporod) imenovani po mese\xc4\x8dniku Preporod._NEWLINE_Preporodovci so bili \xc4\x8dlani mladinskega prevratni\xc5\xa1kega gibanja zbrani okoli mese\xc4\x8dnika Preporod. Mese\xc4\x8dnik je izhajal od 1. novembra 1912 do 25. junija 1913. Preporodovci so bili del leta 1910 nastalega gibanja mladine v vseh jugoslovanskih de\xc5\xbeelah avstro-ogrske monarhije. Nezadovoljni z oportunizmom takratnih politi\xc4\x8dnih strank so videli re\xc5\xa1itev nacionalnega vpra\xc5\xa1anja v uni\xc4\x8denju Avstro-Ogrske in ustanovitvi jugoslovanske dr\xc5\xbeave. Gibanje, ki je zdru\xc5\xbeevalo okoli 500 \xc4\x8dlanov in privr\xc5\xbeencev; vpliv si je pridobilo predvsem med srednje\xc5\xa1olci in \xc5\xa1tudenti. Da bi dosegli svoje revolucionarne cilje, jim niso bile tuje niti teroristi\xc4\x8dne metode. Predvsem so simpatizirali z gibanji kot so Srbsko-hrva\xc5\xa1ka napredna mladina in Mlada Bosna. \xc5\xa0tevilni \xc4\x8dlani tega gibanja, ki ni imelo podpore takratnih politi\xc4\x8dnih strank, so pozneje postali prista\xc5\xa1i komunisti\xc4\x8dne revolucije. Preporodovci so uspe\xc5\xa1no organizirali dija\xc5\xa1ke stavke marca 1914, predvsem pa so se povezovali s sorodnimi jugoslovanskimi gibanji v Avstro-Ogrski. Po za\xc4\x8detku prve svetovne vojne so avstrijske oblasti z veleizdajni\xc5\xa1kim sodnim procesom, ki je decembra 1914 potekal proti 32 \xc4\x8dlanom, gibanje dokon\xc4\x8dno razbile.'